‏‏

1. **כללי**
   1. **תחום הנספח:**
      1. בנספח זה מפורטים הוראות ותנאים מיוחדים לביצוע בדיקות הנדרשות לקביעת התאמה של **"מכלים שלא למילוי חוזר לגז פחמימני מעובה (גפ"מ)"** (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן – הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).
      2. אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.
   2. **מסמכים ישימים:**
      1. ת"י 844 , "מכלים שלא למילוי חוזר לגז פחמימני מעובה (גפ"מ)" , מפברואר 2019.
      2. הנחיות והוראות הממונה על התקינה לעניין יבוא טובין שחל עליהם תקן רשמי (להלן- "הנחיות והוראות הממונה").
      3. רשימת שייוך תקנים רשמיים לקבוצות (הרשימה תוחלף על ידיי צו קבוצות יבוא – הצו נמצא בשלבי טיוטה נכון ליום פרסום נספח ש' זה ) [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).
      4. הוראות הממונה על התקינה בעניין מעבדות בדיקה על-פי הפקודה צו ייבוא חופשי, על עדכוניו.
   3. **סיווג לקבוצות:**

סיווג של הטובין לפי קבוצות ייבוא נא לבדוק בקישור [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).

* 1. **הגדרת דגם ומשפחת דגמים:**
     1. "דגם" (של מוצר) - גרסה חד חד ערכית של מוצר המאופיינת על ידי האלמנטים הבאים:תכן מוגדר אחד המגדיר את החומרים שממנו הוא עשוי ורכיבים עיקריים (אותה פורמולציה) , מיוצר בתהליך ייצור אחד ע"י יצרן אחד, בעלי אריזה זהה, מידות ונפח זהים, מארץ ייצור אחת , באתר יצור אחד , המסומן על ידי היצרן כדגם אחד (עם סימן) והמיועדים להכיל גפ"מ מאותו סוג, בלחץ פנימי זהה.
     2. "משפחת דגמים" או "משפחה" - כמשפחת דגמים ייחשבו מספר דגמים של טובין הזהים במרבית תכונותיהם ורכיביהם העיקריים, אך נבדלים זה מזה במספר תכונות שאינן מהותיות ואשר אין להן השלכות על התאמה לת"ר.
     3. בנספח זה , לא נכללים משפחת דגמים למכלים הנ"ל.
  2. **תיק מוצר**
     1. "תיק המוצר" - תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים, ארץ מקור, אתר הייצור, שם המותג, קטלוג, צילומים, שרטוטים, מסמכים טכניים כגוןSDS , אישורי עמידה בתקנים ורגולציות , שם יצרן, מק"ט יצרן, פרטי היבואן, תקנים רשמיים החלים עליו וכדומה.
     2. לפני ביצוע בדיקת הדגם, על היבואן להעביר למעבדת הבדיקה את המסמכים הדרושים להגדרה מלאה וחד משמעית של המוצר. התיעוד ישמש לתיאור המוצר בתעודת בדיקת הדגם ולצורך בדיקות זיהוי,אבחון והשוואה. בנוסף יגיש היבואן לפני ביצוע בדיקת הדגם, את המסמכים הבאים: שרטוט טכני של המכל והשסתום (אם ישנו) כולל מידות וחומרי מבנה שדרושים להגדרה מלאה וחד משמעית של המוצר, הצהרת היצרן לגבי הלחץ הפנימי המתפתח במכל בטמפרטורה של 50 מעלות צלזיוס, הצהרת יצרן לגבי בדיקת המכלים כנדרש בסעיפי התקן: 7.2.1, 7.2.2, 7.3 ו 7.4. כמו כן - הצהרת היצרן לגבי ביצוע הבדיקות המפורטות בסעיף 6.9 (ישים רק למכלי ניקוב), הצהרת היצרן לגבי מידת עמידות החומרים מהם יוצרו המכלים בגפ"מ, תכולת הנחושת בחומר ממנו יוצר המכל ויחס המילוי של המכלים.
     3. תעודת בדיקת הדגם וכל תעודות בדיקה נוספות (בדיקות ש' במסגרת בדיקה ואישור משלוחים), המסמכים והתמונות של המוצר, יצורפו לתיק המוצר. בתעודת הבדיקה של הדגם ירשם תיאור מלא וחד משמעי של הטובין. כל התיעוד הנ"ל ישמר במערכת של מעבדת בדיקה, במקביל, על היבואן לשמור על תיק מוצר לדגם בהתאם להוראות הפקודה.

1. **בדיקת דגם - בדיקה מלאה** 
   1. **תדירות הביצוע**:

אחת **לשנתיים** ובהתאם להוראות והנחיות הממונה על התקינה – אישור דגם.

* 1. **דגימה:** אין משפחת דגמים בנספח זה.

ככלל, ידגמו עשרה מכלים (המוצר יהיה באריזתו לצרכן – להלן "יחידת שיווק"), בדיקת דגם יכולה להתבצע גם על מוצר שהוגש על ידי מזמין הבדיקה (לדוגמה: עבור בדיקות טרום ייבוא).

* 1. **היקף הבדיקה:**
     1. בדיקת התאמה לכל סעיפי ת"י 844 אשר חלה עליהם רשמיות, הישימים לסוג המכל.
     2. בדיקה לפי תקן אירופי 417 EN – כאשר הבדיקה מבוצעת על דוגמא מהמשלוח, מחלקים את הטובין שבמשלוח למנות של דגמים. דוגמים אקראית עשרה מכלים מכל מנת דגמים. תבוצע בדיקת התאמה לכל סעיפי ת"י 844 (המפנים לתקן אירופי 417 ,(EN אשר חלה עליהם רשמיות והישימים לסוג המכל.
     3. בדיקה לפי מפרט אמריקאי DOT – כאשר הבדיקה מבוצעת על דוגמא מהמשלוח, מחלקים את הטובין שבמשלוח למנות של דגמים. דוגמים אקראית עשרה מכלים מכל מנת דגמים. תבוצע בדיקת התאמה לכל סעיפי ת"י 844 (המפנים למפרט אמר' DOT 178.65 49 (CFR , אשר חלה עליהם רשמיות והישימים לסוג המכל.

1. **בדיקת משלוח** **– בדיקה מלאה/בדיקת דגם או בדיקה חלקית/בדיקת ש'** 
   1. **תדירות ביצוע:** 
      1. בדיקה מלאה/בדיקת דגם - בהתאם להוראות סעיף 2 בנספח זה.
      2. בדיקה חלקית/בדיקת ש' - כל משלוח ובכפוף להנחיות והוראות הממונה .
   2. **דגימה:**

מחלקים את הטובין שבמשלוח לקבוצות דגמים ו/או משפחות דגמים.

* + 1. בדיקת דגם – הדגימה תבוצע בהתאם להוראות סעיף 2.2 בנספח זה.
    2. בדיקה חלקית /בדיקת ש' - דוגמים אקראית שמונה יחידות מהטובין של דגם

מייצג מכל קבוצת דגמים ו/או ממשפחת דגמים הקיימים במשלוח.

* 1. **הבדיקות:**
     1. **בדיקת זיהוי ונטילה:** בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.
     2. **בדיקת דגם להתאמה לסעיפי התקן הרשמיים :** לפי הוראות סעיף 2 בנספח זה.
     3. **בדיקת ש'- בדיקות חלקיות לפי סעיפי התקן:** המוצר שנדגם ייבדק להתאמה לסעיפים הבאים של התקן הישראלי ת"י 844:

**אפשרות אחת - לפי 417 EN (גרסת מאי 2013):**

* סעיף 4 – חומרים, תכנון ומבנה
* סעיף 4.1 – חומרים
* סעיף 4.2 – תכנון ובנייה – כללי
* סעיפים 4.3 ו 4.4 - יבדקו על פי סוג המכל הישים
* סעיף 6 - בדיקת טיפוס
* סעיף 6.2 – מידות
* סעיף 6.4 – עמידות בלחץ
* סעיף 6.7 – בדיקות הפלה
* סעיף 8 – סימון

**אפשרות שניה – לפי מפרט אמריקאי - 39 Specification , 178.65 , CFR 49 (גרסת ינואר 2004) :**

* סעיף a – סוג, גודל, לחץ עבודה ולחץ בדיקה.
* סעיףc – ייצור
* סעיף e – מחברים ופתחים
* סעיףf – לחץ הבדיקה

* 1. **אי התאמה**:
     1. אי התאמה בבדיקת זיהוי – במידה ומתקיימת אי התאמה בבדיקת הזיהוי, רשאי מנהל מעבדת הבדיקה להחליט על המשך תהליך אישור המשלוח ובכלל זה על ביצוע בדיקת דגם , או בדיקת סעיפים קריטיים אחרים או אלה הקשורים לאי התאמה.  
        במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.
     2. אי התאמה באישור המשלוח – במידה ומתקיימת בבדיקת המשלוח אי התאמה לאחד מדרישות התקן תחשב כאי התאמה של כל קבוצת הטובין שבמשלוח ותחייב בסילוק ליקויים. במקרה של אישור המשלוח המקים עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.

1. **תנאים מיוחדים**
   1. אם נמצאו ליקויים בבדיקת משלוח (בדיקה חלקית, בדיקת ש' וכדומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבדוק תכונות נוספות הקשורות לתכונות שבהן נמצאה אי ההתאמה.
   2. כאשר קיימת דרישה לבדיקת דגם הדומה לדגם או משפחת דגמים שלגביהם קיים אישור דגם בתוקף , ניתן להסתפק בבדיקה של השפעת השוני מהדגם המאושר , הבדיקה תבוצע בהתאם לנדרש בסעיפי בדיקה חלקית/ בדיקת ש' בנספח זה וסעיפי בדיקה נוספים בהתאם להחלטת ראש מעבדת הבדיקה.

|  |  |
| --- | --- |
| **מאושר** | **יעקב וכטל, הממונה על התקינה**  **תאריך\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_** |